gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9446, del 08-10-2022 (2022/9231)

DECRET 156/2022, de 7 d'octubre, del Consell, pel qual concedeix la Distinció de la Generalitat al Mèrit Cultural a Antoni Miró i Bravo.
----------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9231


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 156/2022, de 7 d'octubre, del Consell, pel qual concedeix la Distinció de la Generalitat al Mèrit Cultural a Antoni Miró i Bravo. [2022/9231]  
El Consell, mitjançant el Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
L'artista Antoni Miró, nascut a Alcoi, va realitzar en 1965 la seua primera exposició individual. En el mateix any va fundar el Grup Alcoiart, i en 1972, el Grup Denunzia, a Brescia (Itàlia).  
En sèries pictòriques com «L'home», a partir de 1968, i amb «Amèrica negra», estableix les bases dels seus treballs posteriors, a partir de l'experimentació visual en el camp de l'art pop i del realisme social. Partint del que és quotidià o de la narració històrica, Antoni Miró busca un llenguatge plàstic que transmeta la voluntat de denúncia.  
L'obra d'Antoni Miró ha estat present en nombroses exposicions, tant individuals com col·lectives. En 2007 es va instal·lar a Gandia l'escultura 25 d'abril de 1707, en record de la Batalla d'Almansa; en 2012, l'Institut Valencià d'Art Modern (IVAM) li va dedicar una retrospectiva; en 2013 es va inaugurar a Alcoi la seua escultura dedicada a Ovidi Montllor, i en 2018, en l'espai cultural La Base, a La Marina de València, es va poder contemplar una gran exposició de la seua obra.  
Antoni Miró ha donat nom a la Càtedra d'Art Contemporani en la Universitat d'Alacant, i en 2021 va rebre de l'Ajuntament d'Alcoi la Medalla d'Or del municipi, així com el títol de fill predilecte.  
  
Per això, com a reconeixement al seu talent artístic impregnat de compromís social i activisme cívic, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir la Distinció de la Generalitat al Mèrit Cultural a Antoni Miró i Bravo.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9376, del 06-07-2022 (2022/6265)

Extracte de la convocatòria de beques del programa «València Coopera 2022».
---------------------------------------------------------------------------

### Dades del document

Número de DOGV
:   9376

Data del DOGV
:   06-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6265


Data del document
:   28-06-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la convocatòria de beques del programa «València Coopera 2022». [2022/6265]  
BDNS (identif.): 636705.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/636705  
«València Coopera 2022» és un programa de mobilitat internacional finançat per l'Ajuntament de València, destinat a alumnat de grau o de màster oficial de la Universitat Politècnica de València i a aquelles persones que van finalitzar els seus estudis de grau, màster o doctorat oficial en la UPV en els cursos 2020/2021 o 2021/2022, per a la participació en programes i projectes de cooperació al desenvolupament en països d'Àfrica, Àsia i Llatinoamèrica, en col·laboració amb universitats, organitzacions no governamentals de desenvolupament, organismes internacionals, entitats socials i altres actors del sistema internacional de cooperació al desenvolupament.  
Amb caràcter general, l'ajuda econòmica finançada pel programa «València Coopera» és la següent:  
- Viatge (bitllets de transport, vacunes i visats): 1000 euros  
- Ajuda per a allotjament i manutenció: 400 euros al mes  
- Assegurança mèdica  
El termini de lliurament de les sol·licituds signades comença el mateix dia de la publicació de l'extracte de la convocatòria en el DOGV i finalitza el 7 de juliol 2022.  
En cas que queden places desertes després de la resolució d'aquest primer termini, el CCD obrirà un segon període de presentació de sol·licituds per als destins vacants entre el 14 i el 21 de juliol de 2022.  
  
València, 28 de juny de 2022.- El vicerector d'Internacionalització i Comunicació: José Francisco Monserrat del Río.
Diari Oficial de la Generalitat Valenciana


Sumari del DOGV 9501, del 30-12-2022 (2022/12671)

Anunci de l'aprovació de les bases reguladores de la convocatòria dels processos selectius per a l'accés a les places incloses en el procés d'estabilització d'ocupació temporal de llarga duració.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12181


Data del document
:   23-12-2022

Organisme emissor
:   Ajuntament de Benissanó

Tipus de document
:   Anunci

Descriptors 

:   * Benissanó
    * concurs administratiu
    * concurs administratiu

Anunci de l'aprovació de les bases reguladores de la convocatòria dels processos selectius per a l'accés a les places incloses en el procés d'estabilització d'ocupació temporal de llarga duració. [2022/12983]  
Mitjançant Resolució d'alcaldia núm. 543/2022, de 19 de desembre, es van aprovar les bases reguladores de la convocatòria dels processos selectius per a l'accés a les places incloses en el procés d'estabilització d'ocupació temporal de llarga duració de l'Ajuntament de Benissanó (disposició addicional 6a i 8a Llei 20/2021, de 28 de desembre, de mesures urgents per a la reducció de la temporalitat en l'ocupació pública).  
En el Butlletí Oficial de la Província de València número 243, de data 21.12.2022, s'han publicat íntegrament les bases reguladores de la convocatòria dels processos selectius per a l'accés a les places incloses en el procés d'estabilització d'ocupació temporal de llarga duració de l'Ajuntament de Benissanó (disposició addicional 6a i 8a Llei 20/2021, de 28 de desembre, de mesures urgents per a la reducció de la temporalitat en l'ocupació pública).  
El termini de presentació d'instàncies serà de vint dies hàbils comptats a partir de l'endemà de la publicació de l'anunci en la convocatòria en el Boletín Oficial del Estado.  
Els successius anuncis d'aquesta convocatòria es publicaran en el Butlletí Oficial de la Província de València o en la seu electrònica d'aquest ajuntament, de conformitat amb el que es disposa en les bases reguladores.  
  
Benissanó, 23 de desembre de 2022.- L'alcaldessa: Amparo Navarro Bargues.
Diari Oficial de la Generalitat Valenciana


Sumari del DOGV 9434, del 23-09-2022 (2022/8548)

Extracte de la Resolució de 19 de setembre de 2022, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca la cinquena edició d'ajudes UJI Emprèn OnSocial.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9434

Data del DOGV
:   23-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8548


Data del document
:   19-09-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 19 de setembre de 2022, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca la cinquena edició d'ajudes UJI Emprèn OnSocial. [2022/8548]  
BDNS (identif.): 649395.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/649395)  
  
Primer. Beneficiàries  
Personal de la Universitat Jaume I (l'alumnat de grau, màster oficial o doctorat que curse estudis en l'UJI en el curs actual o que els haja cursat en els cinc últims cursos acadèmics, PDI o PAS de l'UJI), amb un projecte de caràcter empresarial que es trobe en un avançat estat de desenvolupament (TRL8), que no s'haja materialitzat encara en la constitució d¿una empresa o que, si s'ha constituït, aquesta tinga una antiguitat inferior a tres mesos. La candidatura pot ser individual o col·lectiva.  
  
  
Segon. Finalitat  
Fomentar la connexió entre la Universitat i el seu entorn socioeconòmic a través del foment d'iniciatives emprenedores desenvolupades per membres de la comunitat universitària.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 30.000 ?, amb diploma de reconeixement i amb una valoració monetària de 10.000 euros per a cadascuna.  
  
Cinqué. Termini de presentació de sol·licituds  
El termini per a la presentació de sol·licituds (a través del portal https://www.santanderx.com/) i dels impresos normalitzats, juntament amb la documentació annexa (a través de la seu electrònica de la Universitat dirigida al Vicerectorat d'Innovació, Transferència i Divulgació Científica), serà de 10 dies hàbils comptadors des de l'endemà al de la publicació en el Diari Oficial de la Generalitat Valenciana.  
  
Castelló de la Plana, 19 de setembre de 2022.- El vicerector d'Innovació, Transferència i Divulgació Científica, p. d. (R 24.05.2022, DOGV 9349, 27.05.2022): David Cabedo Semper.
Diari Oficial de la Generalitat Valenciana


Sumari del DOGV 9367, del 22-06-2022 (2022/5612)

RESOLUCIÓ de 8 de juny de 2022, de la rectora de la Universitat de València, per la qual es publica el canvi de denominació del Vicerectorat de Transformació Docent i Formació Permanent en Vicerectorat de Formació Permanent, Transformació Docent i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5612


Data del document
:   08-06-2022

Organisme emissor
:   Universitat de València

Tipus de document
:   Resolució

Descriptors 

:   * universitat
    * organització de l'ensenyament

RESOLUCIÓ de 8 de juny de 2022, de la rectora de la Universitat de València, per la qual es publica el canvi de denominació del Vicerectorat de Transformació Docent i Formació Permanent en Vicerectorat de Formació Permanent, Transformació Docent i Ocupació. [2022/5612]  
L'article 105 dels Estatuts de la Universitat de València estableix que la rectora determina les denominacions dels vicerectorats i defineix les matèries de la seua competència.  
De conformitat amb el que disposa aquest article, el Vicerectorat de Transformació Docent i Formació Permanent passa a denominar-se Vicerectorat de Formació Permanent, Transformació Docent i Ocupació.  
  
Aquest canvi de denominació no afecta a la delegació de competències al Vicerectorat de Transformació Docent i Formació Permanent recollides en el punt tercer de la Resolució de 20 de maig de 2022, de la rectora de la Universitat de València, per la qual es deleguen determinades competències en els vicerectorats, la Secretaria General, la Gerència i altres òrgans d'aquesta universitat.  
Aquesta resolució exhaureix la via administrativa. S'hi poden interposar, contra aquesta resolució, els recursos que preveu l'article 123 de la Llei 39/2015, d'1 d'octubre, del procediment administratiu comú de les administracions públiques i es publicarà en el Diari Oficial de la Generalitat Valenciana per a general coneixement.  
  
València, 8 de juny de 2022.- La rectora: María Vicenta Mestre Escrivá.
Diari Oficial de la Generalitat Valenciana


Sumari del DOGV 9501, del 30-12-2022 (2022/11818)

Edicte de l'Ajuntament de l'Olleria sobre aprovació de l'oferta d'ocupació pública per a l'any 2022.
----------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11971


Data del document
:   12-12-2022

Organisme emissor
:   Ajuntament de l'Olleria

Tipus de document
:   Edicte

Descriptors 

:   * Olleria, l'
    * concurs administratiu
    * concurs administratiu

Edicte de l'Ajuntament de l'Olleria sobre aprovació de l'oferta d'ocupació pública per a l'any 2022. [2022/11906]  
Per Decret d'alcaldia 2022-1967 de data 07.12.2022 (i Decret 2022/1975 de data 09.12.2022, de correcció d'errors) s'aprova l'oferta ocupació pública 2022 d'aquest ajuntament per a l'any 2022, que conté les següents places:  
Cosa que es fa pública per a coneixement general.  
  
L'Olleria, 12 de desembre de 2022.- L'alcalde: Ramón Vidal Soler.
Diari Oficial de la Generalitat Valenciana


Sumari del DOGV 9356, del 07-06-2022 (2022/4608)

Bases de la convocatòria del procés selectiu per a cobrir en propietat una plaça d'arquitecte o arquitecta.
-----------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4608


Data del document
:   23-05-2022

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * concurs administratiu

Bases de la convocatòria del procés selectiu per a cobrir en propietat una plaça d'arquitecte o arquitecta. [2022/4608]  
Publicades en el Butlletí Oficial de la Província de València número 91 de 13 de maig de 2022 les bases per a cobrir en propietat 1 plaça d'arquitecte/a aprovades per la Junta de Govern Local de 17 de març de 2022 i que estan a la disposició de les persones interessades, a través de la web de l'Ajuntament de Sagunt: www.aytosagunto.es.  
La presentació de sol·licituds per a participar en les proves d'accés es farà en el Registre General de l'Ajuntament o en la forma que determina la legislació sobre procediment administratiu comú vigent, en el terme de 20 dies hàbils comptats a partir de l'endemà a la publicació de la convocatòria en el Boletín Oficial del Estado.  
  
Els següents anuncis de les convocatòries a les corresponents proves selectives es publicaran en el Butlletí Oficial de la Província de València i en la pàgina web de l'Ajuntament de Sagunt.  
Cosa que es fa pública per a coneixement general.  
  
Sagunt, 23 de maig de 2022.- El secretari general: Emilio Olmos Gimeno.
Diari Oficial de la Generalitat Valenciana


Sumari del DOGV 9356, del 07-06-2022 (2022/4991)

ACORD de 27 de maig de 2022, del Consell, d'autorització de l'expedient de rescabalament 25/2022 per obligacions contretes en 2021 i 2022.
------------------------------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4991


Data del document
:   27-05-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 27 de maig de 2022, del Consell, d'autorització de l'expedient de rescabalament 25/2022 per obligacions contretes en 2021 i 2022. [2022/4991]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives el Consell, amb la deliberació prèvia,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 25/2022 pel suministre d'energia elèctrica de les residències de persones grans dependents Pintor Sala d'Alcoi, La Florida i Mariola d'Alcoi i el centre d'atenció a menors protegits Santa Faz en centres dependents de la Vicepresidència i Conselleria d'Igualtat i Polítiques Inclusives durant els mesos de novembre i desembre de 2021, i de l'1 al 9 de gener de 2022, per un import total de 29.495,85 - (IVA inclòs)  
  
  
Segon  
Autoritzar la imputació al pressupost corrent del 2022, de les obligacions econòmiques generades en 2021, per un import total de 6.550,44 - (IVA inclòs).  
  
València, 27 de maig de 2022  
  
La consellera secretària,  
Mònica Oltra Jarque
Diari Oficial de la Generalitat Valenciana


Sumari del DOGV 9446, del 08-10-2022 (2022/9244)

DECRET 166/2022, de 7 d'octubre, del Consell, pel qual concedeix la Gran Creu de l'Orde de Jaume I el Conqueridor a Soledad Giménez Muñoz.
------------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9244


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 166/2022, de 7 d'octubre, del Consell, pel qual concedeix la Gran Creu de l'Orde de Jaume I el Conqueridor a Soledad Giménez Muñoz. [2022/9244]  
El Decret 12/2008, d'1 de febrer, del Consell, va constituir l'Orde de Jaume I el Conqueridor per a distingir aquelles persones físiques o jurídiques que, pels seus mèrits, hagen destacat en els àmbits cultural, professional, econòmic, cívic o social, o pels seus serveis al desenvolupament i progrés de la Comunitat Valenciana, a la recuperació i dignificació de la seua cultura, identitat i símbols, i a la difusió dels valors autòctons del poble valencià.  
La disposició addicional segona d'aquest decret estableix que la concessió de l'Alta Distinció de la Generalitat comportarà la de la Placa de l'Orde.  
El Consell ha acordat concedir l'Alta Distinció de la Generalitat a Soledad Giménez Muñoz.  
En conseqüència, prèvia deliberació del Consell, en la reunió de 7 d'octubre de 2022,  
  
  
DECRETE  
  
Concedir la Placa de l'Orde de Jaume I el Conqueridor a Soledad Giménez Muñoz.  
  
València, 7 d'octubre de 2022  
  
El president de la Generalitat,  
XIMO PUIG I FERRER,
Diari Oficial de la Generalitat Valenciana


Sumari del DOGV 9286, del 25-02-2022 (2022/1528)

CORRECCIÓ d'errades de l'Acord de 17 de novembre de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Luciana Suárez García.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1528


Data del document
:   25-02-2022

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic

CORRECCIÓ d'errades de l'Acord de 17 de novembre de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Luciana Suárez García. [2022/1528]  
Advertida una errada en el títol en valencià de l'Acord de 17 de novembre de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Luciana Suárez García, publicat en el DOGV 9273 de 08.02.2022, es corregeix tal com segueix:  
  
«ACORD de 17 de novembre de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Luciana Suárez García.»